אוניברסיטת אוסטרליה המערבית

אוניברסיטת אוסטרליה המערבית (באנגלית: The University of Western Australia; בראשי תיבות: UWA) היא אוניברסיטת מחקר ציבורית אוסטרלית, שנוסדה בשנת 1911 וממוקמת בעיר פרת', בירת מדינת אוסטרליה המערבית. הקמפוס הראשי ממוקם בפרוור העיר פרת' ו קטנים ממוקמים בקלרמונט ובעיר אלבני. האוניברסיטה היא השישית בותיקותה באוסטרליה והראשונה שנוסדה באוסטרליה המערבית. האוניברסיטה כוללת ארבע פקולטות ושני בתי ספר עצמאיים, שש ספריות ואוספים מיוחדים. אסטרטגיית האוניברסיטה מוגדרת בתוכנית החזון "אוניברסיטת אוסטרליה המערבית 2030" והוא ממוקד בהיבטים הבאים; חינוך, מחקר וחדשנות, סביבה וקיימות, אנשים ותרבות, שותפויות ומעורבות גלובלית.<ref>UWA, [https://www.uwa.edu.au/uwa2030/home UWA 2030].</ref>

== היסטוריה ==
אוניברסיטת אוסטרליה המערבית הוקמה בשנת 1911 כאוניברסיטה הראשונה של מדינת אוסטרליה המערבית והייתה גם האוניברסיטה החופשית הראשונה באימפריה הבריטית, שקידמה באופן פעיל גישה שוויונית להשכלה על-תיכונית עבור כל המעמדות החברתיים.<ref>UWA, About UWA, [https://www.web.uwa.edu.au/university/history History of the University].</ref>
האוניברסיטה הוקמה בעיקר בזכות יוזמתו של סר ג'ון וינטרופ האקט , שהיה בעל חזון ותשוקה לספק אוניברסיטה למדינת אוסטרליה המערבית. הוא היה הבעלים והעורך של עיתון מדינת אוסטרליה המערבית במאה ה-19, פוליטיקאי ונשיאה הראשון של האוניברסיטה. מייסד האוניברסיטה הוריש יותר מ־425,000 ליש"ט (שווה ערך ליותר מ-32 מיליון דולר, נכון לסוף העשור השני של המאה ה-21) לאוניברסיטה. בתחילת המאה ה-20, אוכלוסיית פרת' מנתה רק 121,000 וכלכלתה הסתמכה בעיקר על תעשיות חקלאיות, רועי צאן וכרייה. כדי לסייע בפיתוח הכלכלה החלוצית של מערב אוסטרליה, הייתה הסכמה שהמוסד החדש יספק לא רק חינוך על-יסודי, אלא שהוא יהיה גם בעל אופי מעשי. כתוצאה מכך, המינויים המקצועיים המייסדים היו בחקלאות, כרייה והנדסה, גאולוגיה, מתמטיקה ופיזיקה, כימיה, היסטוריה וכלכלה, ביולוגיה ואנגלית. אלה היו מאוזנים במידה מסוימת על ידי מינוי מרצים לקלאסיקה והיסטוריה עתיקה, צרפתית, גרמנית, פסיכולוגיה נפשית ומוסרית ווטרינריה. על 12 התפקידים הללו היו שלוש פקולטות - הנדסה, מדע ואמנויות.
בשנת 1913 פתחה האוניברסיטה את דלתותיה ל-184 סטודנטים. הם למדו בבניינים עם קירות עץ וגגות ברזל גלי באתר זמני ברחוב ארווין, שנכון לתחילת המאה ה-21 הוא מרכז עסקים ראשי של פרת'. הפיקוח על האוניברסיטה נעשה על ידי סנאט בן 18 חברים, וסגן נשיא שמונה על בסיס סבב בין הפרופסורים. אגודת הסטודנטים הוקמה גם כן כחלק מחוק אוניברסיטת אוסטרליה המערבית משנת 1911 כגוף עצמאי ואוטונומי.
בשנת 1914 עם פרוץ מלחמת העולם הראשונה, סטודנטים ואנשי צוות רבים התנדבו לשירות צבאי והכלכלה המקומית נפגעה קשה, והשפיעה על יכולתה לממן את האוניברסיטה. אדוארד סידני סימפסון (1875–1939) נחשב לסטודנט הראשון שסיים תואר ראשון באוניברסיטת אוסטרליה המערבית והראשון שקיבל דוקטורט למדע בשנת 1919 (מינרלוגיה וגיאוכימיה).
לאחר סיום המלחמה התפתחה האוניברסיבה במהירות. הודות לתרומה הנדיבה מאחוזתו של סר וינטרופ האקט, הבנייה החלה בשנת 1929 באתר של 51 דונם בקרולי, כחמישה קילומטרים מערבית לפרת'; אולם וינטרופ עם מגדל השעון המרשים, אולם האקט ומבני המנהלה, הושלמו בשנת 1932, קולג' סנט ג'ורג' - מעונות הסטודנטים הראשון של האוניברסיטה - נבנה והושלם בשנת 1931. המעבר מרחוב ארווין בפרת' לקראולי החל בשנת 1925 והושלם עד שנת 1932. הפקולטה למשפטים הפכה לפקולטה הרביעית של האוניברסיטה בשנת 1927, ובשנת 1930, מספר הסטודנטים באוניברסיטה הגיע ליותר מ־600. השפל הגדול, שהתחיל בשנת 1929, ומלחמת העולם השנייה, 1945-1939, הקפיאו שוב את ההתפתחות באוניברסיטה. היוצא מן הכלל היה הפרדת החקלאות ממדע ליצירת סגל חדש בשנת 1936.
המבנה ההיסטורי ברחוב ארווין, פרת'
לאחר מלחמת העולם השנייה, האוניברסיטה החלה לצבור תאוצה עם מספר הסטודנטים שהגיע ל־1000 וזאת בזכות כלכלה פורחת, גידול דמוגרפי, עלייה בביקוש להשכלה אוניברסיטאית וההנעה לשיפור רמת החיים. להשגת הפיתוח התעשייתי הנדרש, הממשלה הפדרלית, קיבלה על עצמה את האחריות למימון כל האוניברסיטאות. מספר הסטודנטים גדל ל-2000 בשנת 1956 וכמעט הוכפל ל-3800 בשנת 1962, כולל 166 הרשמות ללימודי תואר שני ו-99 לדוקטורטים. עם יותר סטודנטים נרשמה עלייה דרמטית בסגל האקדמי, וזינקה מ־91 בשנת 1953 ל־247 בשנת 1966. ארבע פקולטות נוספות נוצרו עד שנת 1956, מה שהביא את הסכום לתשע. בנוסף לאמנויות, משפטים, הנדסה, חקלאות ומדעים: חינוך נפרד מאמנויות בשנת 1947, כלכלה התפצלה מאמנויות בשנת 1954, הפקולטה לרפואת שיניים הוקמה בשנת 1946 והפקולטה לרפואה נוסדה בשנת 1956. במהלך שנות ה-60 וה-70 קמו מוסדות על-תיכונים נוספים במדינה ולכן האוניברסיטה כבר לא הייתה המספק היחיד של השכלה גבוהה באוסטרליה המערבית. בשנת 1975, מספר הסטודנטים גדל ל-10,195. בשנת 1973, קמה לאוניברסיטה מתחרה חדשה במדינה, בשם אוניברסיטת מורדוק שחלקה במימון הפדרלי. כתוצאה מכך, האוניברסיטה החלה להיות ממוקדת יותר ביעדיה ובסדרי העדיפויות שלה ממה שהייתה בעבר. במהלך שני העשורים הבאים מספר הסטודנטים עלה ל 12,791 בשנת 1994 ול 21,091 בשנת 2009. בשנת 2012 נרשמו יותר מ־24,000 סטודנטים.

בשנת 2012 שונה מתכונת הלימודים במוסד עם כניסת מבנה לימודים חדש. המודל של לימודי תואר ראשון רחב ואחריו הסמכה מקצועית לתארים מתקדמים תואם את האוניברסיטאות המובילות ברחבי העולם ונועד להסמיך בוגרים, כמו גם לספק אפשרויות כניסה מרובות למגוון רחב של סטודנטים. בשנת 2013 האוניברסיטה חגגה 100 שנים להיווסדה. האירוע הפגיש את סגל האוניברסיטה וסטודנטים, בעבר ובהווה, והקהילה הרחבה יותר בקמפוס לחגוג 100 שנות הישגים. כחלק מחגיגות אלה פורסם מחקר מפורט על תולדות האוניברסיטה: חפשו חוכמה, מאה שנות היסטוריה של אוניברסיטת אוסטרליה המערבית, בעריכת היסטוריון האוניברסיטה, ג'ני גרגורי.

== קשרים בין-לאומיים ==
ביבשת אוסטרליה, האוניברסיטה חברה מייסדת בקבוצת השמונה,<ref>UWA, About UWA, The University of Western Australia, The University, Reputation, Highlights, [https://www.web.uwa.edu.au/university/highlights/partnerships Partnerships]. </ref> חברה בארגון אוניברסיטאות אוסטרליה , שייכת לקבוצה הלא רשמית בעלת הכינוי "אוניברסיטאות אבן החול' ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
האוניברסיטה שותפה במספר קונסורציומים ורשתות בינלאומיות רשמיות.<ref>UWA, Global Engagement, [https://www.web.uwa.edu.au/global-engagement/international-networks International Networks]. </ref>היא חברה ברשת אוניברסיטאות מטאריקי ושותפה ומעורבת במספר אסטרטגיות אזוריות. התקשרויות אלו מבססות את עמדתה של האוניברסיטה כמובילה עולמית בתחום החינוך והמחקר המשפיע וממנפת מערכות יחסים באזור האוקיינוס ההודי ובעולם. אוניברסיטת אוסטרליה המערבית חברה מייסדת ברשת אוניברסיטאות אוסטרליה אפריקה (באנגלית: The Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים. הרשת כוללת עשר אוניברסיטאות מאוסטרליה ושתים עשרה אוניברסיטאות מאפריקה (נכון לשנת 2020). היא חברה בקונסורציום אוניברסיטאות אוסטרליה המערבית ומזרח ג'אווה (באנגלית: The Western Australia East Java University Consortium, בראשי תיבות: WAEJUC). השותפות ממנפת את נקודות החוזק המשולבות של חמש האוניברסיטאות במדינת אוסטרליה המערבית כדי להגביר מחקר איכותי, ניידות סטודנטים, חינוך והכשרה ברחבי מדינות במזרח ג'אווה. האוניברסיטה חברה באיגוד מוסדות דרום מזרח אסיה להשכלה גבוהה שהוא ארגון ללא כוונת רווח שנוסד בשנת 1956 בבנגקוק. מטרתו לסייע למוסדות החברים לחזק את עצמם באמצעות שיתוף פעולה הדדי להשגת הישגים בהוראה, במחקר ובשירות הציבורי, ובכך לתרום למדינותיהם ומעבר להם. בנוסף לכך, האוניברסיטה חברה במרכז ומכון לשיתופי פעולה אזוריים:

מרכז אוסטרליה-אינדונזיה (באנגלית: The Australia-Indonesia Centre, בראשי תיבות: AIC) היא יוזמת מחקר דו-צדדית שהוקמה על ידי אוניברסיטאות מובילות, ממשלות והתעשייה בשנת 2014. המרכז כולל תאגיד של אחד עשר שותפים מהאקדמיה; ארבעה מוסדות אקדמיים מאוסטרליה ושבעה מוסדות אקדמיים מאינדונזיה. משימת המרכז היא לקדם קשרים בין אנשים בתחומי המדע, הטכנולוגיה, החינוך והחדשנות.

מכון אוסטרליה הודו (באנגלית: The Australia India Institute, בראשי תיבות: AII) הוא מרכז אוסטרלי בכיר שנוסד בשנת 2008 והמוקדש לחקר הודו והקשר הדו-צדדי בין שתי המדינות. סניף המרכז באוניברסיטה מיועד לתמוך בחזון האוניברסיטה להפוך למרכז המוביל למחקר העוסק בהודו בת זמננו מחוץ לתת היבשת ולעשות זאת באמצעות בניית יכולת אוסטרליה למחקר הקשור בהודו העוסק באתגרים חברתיים, פוליטיים וסביבתיים מרכזיים.

== דירוגים ==

התחומים בחקלאות ויערנות, אנטומיה ופסיכולוגיה, הנדסת מיכרות ומינרלים, הנדסה אזרחית ומבנים, מדעי כדור הארץ והים ונושאים הקשורים לספורט, דורגו ב-50 המקומות העליונים על פי הדירוג העולמי של QS 2024 בהתאם ל'דירוג האוניברסיטה העולמית של QS לפי תחומי דעת'.<ref>UWA, About UWA, The University of Western Australia, The University, Reputation, Highlights, [https://www.web.uwa.edu.au/university/highlights/reputation#rankings Top in rankings]. </ref>

== ניהול ==
אוניברסיטת אוסטרליה המערבית הוקמה ונשלטת על ידי חוק 1911. הסנאט שמורכב מעשרים ואחד חברים, הוא הגוף המנהל של האוניברסיטה, המוסמך לחוקק תקנות וחוקים עיקריים כמפורט בתקנון של האוניברסיטה. ועדות קבועות של הסנאט מתכנסות בקביעות וממליצות לסנאט בנושאים רלוונטיים. נשיא האוניברסיטה נבחר על ידי הסנאט בהתאם להוראות חוק האוניברסיטה, הנהלים ופקודות הסנאט הקבועות. הוועדה האקדמית היא הגוף האקדמי הראשי באוניברסיטה, חוקתה, חברותה ותנאי ההתייחסות שלה נקבעים בחוק מס' 19 ובתקנות שהתקבלו על פי חוק זה. היא מאצילה סמכויות לרוב עסקיה למועצה האקדמית. ישנן ארבע פקולטות, שכל אחת מהן מורכבת מקבוצות של בתי ספר. דיקני ההנהלה אחראים לסגן המשנה למנכ"ל הפקולטות שלהם וראשי בתי הספר מנהלים את בתי הספר בפקולטה. לדיקנים המנהלים הממונים תפקידים מנהליים של הפקולטה המכסים מחקר, הוראה, מבנים אקדמיים ותהליכים אקדמיים, וכן סמכויות שהוקצו מסגן הנשיא לנהל את משאבי האוניברסיטה וליישם את תוכניות הפקולטות, מדיניות אוניברסיטאית וקביעת סדרי עדיפויות. מבנה הניהול של האוניברסיטה קובע את המערכת שבאמצעותה מדווחים החטיבות השונות בתוך עצמן ואילו חברי ההנהלה מדווחים על הדיקנים, הדירקטורים והסמנכ"לים. שינויים שבוצעו במבנה הניהול בשנת 2013, משקפים התמקדות חדה יותר בתחומי התוכניות האקדמיות והאסטרטגיה הבינלאומית.<ref>UWA, [http://www.governance.uwa.edu.au/ Governance].</ref>

== קמפוסים וקמפוסי-לוויין קטנים ייעודיים ==
אולם וינטרופ
מעבר הקשתות בגב אולם וינטרופ
הפינה הדרומית-מערבית של בניין הגלריות על שם לורנס וילסון
מרכז אלבני.
הפרוור של קרולי, נמצא קרוב למרכז העסקים הראשי בפרת' והוא בית הקמפוס הראשי של אוניברסיטת אוסטרליה המערבית. בנוסף, יש שני מרכזי לוויין קטנים; קלרמונט ומרכז אלבני.<ref>UWA Home, The University of Western Australia, The University, [https://www.web.uwa.edu.au/university/campuses#claremont Campuses].</ref>

=== קמפוס קרולי ===
הקמפוס הראשי, ממוקם ליד נהר סוואן בקרולי , פרוור של פרת', פרוס על שטח של 650 דונם ונמצא במרחק של 5 ק"מ ממרכז העסקים הראשי בפרת'. הקמפוס עובר תנופת פיתוח, הרחבה ובניית מבנים ייעודיים (במהלך העשור השני והשלישי של המאה ה-21). הפרויקטים יכולים לנוע בין מעונות סטודנטים, מתקנים אקדמיים להוראה ומחקר או מנהליים בקמפוס, ועד מתקנים לקהילה הרחבה יותר שפותחו באזורים אחרים במטרופולין פרת' או בפרוורים. כל עשר שנים מכינה האוניברסיטה תוכנית קמפוס המספקת לממשלת המדינה ולקהילה מידע על כוונות התכנון של האוניברסיטה לקמפוס קרולי. תוכנית הקמפוס היא כלי המפתח להנחיית האוניברסיטה בהחלטותיה לגבי המתווה הפונקציונלי והפיתוח העתידי של קמפוס קראולי ויישומו בתכנון הפיזי, כדוגמה לכך היא תוכנית הקמפוס שהוצגה בשנת 2011; תוכנית קמפוס 2010. לתוכנית הקמפוס 2010 יש קישורים למספר תוכניות אסטרטגיות וסטטוטוריות אחרות של השלטון המקומי ומדינת אוסטרליה המערבית.<ref>UWA, Campus Management, Campus planning, [http://www.cm.uwa.edu.au/plan/campus-plan-2010 Campus Plan 2010].</ref> ארכיטקטורת האוניברסיטה כוללת תערובת של מורשת אדריכלית בסגנון נאו - רומנסקי ומבנים עכשוויים הממלאים פונקציות שונות. בקמפוס ממוקם בית שנטון שהוא מבנה של שתי קומות בסגנון אדריכלות ג'ורג'יאנית והוא המבנה הוותיק ביותר בקמפוס, נבנה בשנת 1846 ומשמש לבית הספר למחקרים ילידים. בקמפוס קרולי יש מבנים הבנויים מאבן גיר ולכן האוניברסיטה שייכת לקבוצה הלא רשמית הנקראת "אוניברסיטאות אבן החול" , כינוי לא רשמי שניתן לאוניברסיטה הוותיקה ביותר בכל מדינה באוסטרליה והוא אחד הקמפוסים הציוריים ביותר באוסטרליה.

המתחם ההיסטורי בקמפוס כולל מספר מבנים וותיקים ומתקנים: בנין המינהלה, גלריה לורנס וילסון לאמנות להצגת שלושת אוספי התרבות ותערוכות אמנות שונות ומתחלפות; בניני תיאטרון; אולמות; הבניין האיקוני, "אולם וינטרופ" (על שם נשיאה הראשון ג'ון וינטרופ האקט ) שיכול להכיל 974 מושבים והמשמש לאירועים שונים, "תיאטרון מתומן" שמכיל 683 מושבים, "תיאטרון דולפין", " אודיטוריום סומרוויל", ו"תיאטרון המזל החדש" הממוקם בפקולטה לאמנויות, מינהל עסקים, משפטים וחינוך; וגנים; "הגן השקוע" ו"חורש טרופי"; קונסרבטוריון; מיתקני ספורט המיועדים לסטודנטים, לסגל ולקהילה; מתחם התרבות שאחראי על פיקוח וניהול הגלריה, על ההוצאה לאור של האוניברסיטה הוצאת UWA , שנוסד בשנת 1935, על יצירות האמנות ברחבי הקמפוס ועל אירועים ותערוכות; מוזיאון ברנטד לאנתרופולוגיה בגלריה לאמנות על שם לורנס וילסון, בחלק המערבי של הקמפוס, מכיל אוסף ותערוכה על תרבות ואמנות אבוריג'ינית בנוסף לאוספים האסיאתיים והמלאנסיים. בקמפוס קרולי ממוקמות ארבע ספריות של האוניברסיטה; ספריית ריד לאמנויות ועסקים, ספרייה למשפטים, ספרייה למוזיקה וספרייה למדעים. בצמוד לקמפוס המרכזי, ממוקמות הספריות הבאות; הספרייה לחינוך, אמנות ואדריכלות והספרייה לרפואה ורפואת שיניים. מעונות הסטודנטים, המסונפים אל האוניברסיטה ממוקמים צפונית לקמפוס והם: קולג' סנט קתרין, קולג' סנט ג'ורג', קולג' סנט תומאס מור וקולג' טריניטי. סקרי המשוב של הסטודנטים מדרגים באופן עקבי את הקמפוס כמציע אווירה מרגשת, תוססת ומגוון שירותים עבור החיים הסטודנטיאליים. האתר הרשמי של האוניברסיטה מאפשר סיור וירטואלי בקמפוס<ref>UWA, The University, Campuses, [http://www.csse.uwa.edu.au/virtual/ UWA Virtual Universe].</ref> בנוסף למפה אינטראקטיבית.<ref>UWA, The University, Campuses, [https://www.web.uwa.edu.au/contact/map the campus map].</ref>

=== קלרמונט ===
במרחק קצר מהקמפוס הראשי של קראולי נמצא אתר קלרמונט של האוניברסיטה. קלרמונט משמש בית למספר פונקציות; מועצת בחינות המוזיקה האוסטרלית , מכון קונפוציוס, המרכז למדינות וחברות מוסלמיות, מכון הכישורים וההדרכה הבינלאומי לבריאות והמרכז להוראת השפה האנגלית, ואת הקולג' טילור ללימודים בסיסיים עבור סטודנטים בינלאומיים. הבניינים המקוריים היו ביתם של מוסד ההוראה העל-יסודי הראשון של המדינה שנפתח בשנת 1902 - מכללת המורים לקלרמונט. לימים הפכה המכללה למכללה המערבית באוסטרליה לחינוך מתקדם.

=== מרכז אלבני ===
אלבני הוא קמפוס אזורי שנוסד בשנת 1999 בעיירה אלבני שבדרום החוף, במרחק נסיעה של ארבע וחצי שעות מפרת'. המרכז כולל; המרכז של אוניברסיטת אוסטרליה המערבית, מרכז המצוינות בניהול משאבי טבע, בית ספר קליני כפרי (אלבני) ואת ארגון חברי המוסד. בשנת 2005 אוניברסיטת קרטין, שהיא אחת האוניברסיטאות של רשת טכנולוגיה אוסטרלית (אוניברסיטאות) , הצטרפה למרכז על ידי העברת קורסים של האוניברסיטה. אלבני מציעה מגוון רחב של אפשרויות, הכולל פעילויות ספורטיביות וחברתיות, הרצאות פומביות ואירועי אמנויות.

== ארגון אקדמי ==
האוניברסיטה מאורגנת בארבע פקולטות, עשרים וארבע בתי ספר, שלושים ושניים מרכזי מחקר ושלושה מכוני מחקר.

=== פקולטות ובתי ספר ===
* <big>הפקולטה לאמנויות, מנהל עסקים, משפטים וחינוך</big> <ref>UWA Home, Faculties, [https://www.uwa.edu.au/able/home Faculty of Arts, Business, Law and Education].</ref>
:בית הספר למנהל עסקים, בית הספר לעיצוב, בית הספר להסמכה לחינוך, בית הספר למדעי הרוח, בית הספר למשפטים, קונסרבטוריון ובית הספר למדעי החברה.
* <big>הפקולטה להנדסה ולמתמטיקה</big><ref>UWA Home, [https://www.uwa.edu.au/ems/home Faculty of Engineering and Mathematical Sciences].</ref>
:בית הספר להנדסה; המחלקה להנדסה כימית, המחלקה להנדסה אזרחית ולהנדסת מכרות, המחלקה להנדסת חשמל, אלקטרוניקה ומחשבים, המחלקה להנדסה מכנית.
:בית הספר למתמטיקה, פיזיקה ומחשבים; המחלקה למדעי המחשב והנדסת תוכנה, המחלקה למתמטיקה ולסטטיסטיקה, המחלקה לפיזיקה.
:בית ספר למוסמכים במדעי האוקיינוסים.
* <big>הפקולטה למדעים</big><ref>UWA Home, Faculties, [https://www.uwa.edu.au/science/home Faculty of Science].</ref>
:בית הספר לחקלאות וסביבה, בית הספר למדעי הביולוגיה, בית הספר למדעי כדור הארץ, בית הספר לחקלאות וסביבה, בית הספר למדעי האדם, בית הספר למדעים מולקולריים, בית הספר למדעי הפסיכולוגיה.
* <big>הפקולטה למדעי הבריאות והרפואה</big><ref>UWA Home, Faculties, [https://www.uwa.edu.au/health/home Faculty of Health and Medical Sciences].</ref>
:בית הספר למדעים ביו-רפואיים, בית הספר למקצועות הבריאות, בית הספר לרפואת שיניים, בית הספר לרפואה, בית הספר לבריאות הציבור.
* <big>בית הספר ללימודי הילידים</big><ref>UWA Home, [http://www.sis.uwa.edu.au/ School of Indigenous Studies].</ref>
* <big>בית הספר ללימודי מוסמכים</big><ref>UWA Home, [http://www.postgraduate.uwa.edu.au/ Graduate Research School].</ref>

=== מכונים ומרכזי מחקר ===
==== מכוני מחקר ====
* מכון אנרגיה ומינרלים<ref>UWA Home, The University of Western Australia, The University, Research Institutes and Centers, [https://www.uwa.edu.au/business-industry/overview Energy and Minerals Institute].</ref>
* מכון לחקלאות<ref>UWA Home, The University of Western Australia, The University, Research Institutes and Centers, [http://www.ioa.uwa.edu.au/ The UWA Institute of Agriculture].</ref>
* מכון לאוקיינוסים<ref>UWA Home, The University of Western Australia, The University, Research Institutes and Centers, [http://www.oceans.uwa.edu.au/ UWA Oceans Institute].</ref>

==== מרכזי מחקר ====
האוניברסיטה כוללת את מרכזי המחקר הבאים:<ref>UWA Home, The University of Western Australia, The University, Research Institutes and Centers, [http://www.research.uwa.edu.au/list-of-centres UWA Research Institutes and Centres].</ref>
* מרכזי מחקר מוסדיים; המרכז לטיפול בתאים ולרפואה רגנרטיבית, המרכז לאנליזת רשת ביומולקולרית, מרכז לביולוגיה אבולוציונית, המרכז למיקרוסקופיה, אפיון ואנליזה, המרכז ליסודות חוץ חופי, המרכז למחקר קליני בנוירופסיכיאטריה, המרכז לכלכלה ומדיניות סביבתית, המרכז לחקר שירותי בריאות, המרכז לחקר וניהול אמנות סלע, המרכז למחקר וחינוך בילדים, מרכז מארשל למחקר והוראת מחלות מידבקות.
* מרכזי מחקר בינתחומיים; מועצת המחקר האוסטרלית ; מרכז לכל תחומי האסטרופיזיקה, מרכז מחקר לשונית אלמוגים, מרכז מחקר להינדוס מערכות קוונטום, מרכז למדע גאוטכני והנדסה, מרכז אוסטרלי לשיתוף וחדשנות מחקרית תעשייתית, מרכז לקוגניציה והפרעותיה, מרכז למערכות יסוד ונוזל, מרכז להחלטות סביבתיות, מרכז להיסטורית הרגשות, מרכז ביולוגיה של אנרגיית צמחים, מרכז ליסודות מערכות ימיות.
* מרכזי מחקר קואופרטיביים; אוטיזם, מוצרי דבורי דבש, מרכז מחקר לערים רגישות למים, בריאות הנפש, אש ואסונות טבע, ביטחון צמחים ביולוגי, ניהול חדשנות עולמית. מרכז המחקר לטכנולוגיות חקר קידוחי עומק.
* המועצה הלאומית לבריאות ורפואה ; מרכז למחקר גנטיקת העין, מרכז לתינוקות, מרכז לשיפור שרותי בריאות ילידי האבוריג'ינים והאיים האוקיינוס השקט.
* מרכזי שיתופי פעולה; שירותי בעלי חיים, המרכז הבינלאומי אסטרונומיית רדיו, המתקן הלאומי לצנטריפוגה גיאוטכנית, המרכז למיקרוסקופיה, אפיון וניתוח, מרכז למחקר האוקיינוס ההודי, רשת מחקר לבריאות הציבור.
* מכוני מחקר קשורים; המכון למדע האוזן, המכון לבריאות הנשימה, מכון טלטון לילדים, מכון הרי פרקינס למחקר רפואי, מרכז פירון מדע נוירולוגי ותרגום.
* קבוצות בפקולטות; המרכז לסביבה הבנויה ובריאות, המרכז לאנרגיה גיאומדעית, המרכז לאופתלמולוגיה ומדע הראיה, המרכז לבריאות כפרית , המרכז לביוגיאוכימי, מרכז בינלאומי לגידול צמחים, מרכז בינלאומי לבריאות הפה, המרכז למקור גנטי של הבריאות ומחלות, המרכז לימי הביניים וראשית המודרנה, המרכז לבריאות כפרית.

== חיים סטודנטיאליים ==
אגודת הסטודנטים של אוניברסיטת אוסטרליה המערבית הוקמה בשנת 1913 לייצוג האינטרסים של הסטודנטים כלפי האוניברסיטה, הממשלה והקהילה הרחבה וכן מתן שירותים לסטודנטים. האגודה קשורה להתאחדות הסטודנטים הלאומי באוסטרליה והיא מנוהלת על ידי מועצת נציגי הסטודנטים שנבחרים לתקופה של שנה בבחירות שנתיות. האגודה מספקת מגוון שירותים לסטודנטים החל מקייטרינג ועד לייעוץ פיננסי תוך שמירת מודעות סביבתית וחברתית. ישנם גם למעלה ממאה מועדונים וחברות הממומנות על ידי האגודה. האגודה מפרסמת את עיתון הסטודנטים, ה"פליקן" (בעברית: שקנאי (סוג), המהווה חלק מסמל האוניברסיטה), כמו גם כמה פרסומים אחרים.

אירועים באוניברסיטה; גולת הכותרת של השנה החברתית נחשבת, על ידי חלק מהסטודנטים, אירוע עירוני הנקרא "פרוש" . האירוע מתקים באפריל בו הסטודנטים מתלבשים בתחפושות וצועדים ברחובות העיר ומוכרים עיתונים סאטיריים מפוארים למטרות צדקה שונות. אירוע צדקה שקים משנת 1936 הנקרא, "קמפינג לילדים בע"מ", היא העמותה הרשומה הוותיקה ביותר בוושינגטון. במשך 70 השנים האחרונות סיפקו סיעודי סטודנטים לילדים מעוטי יכולת במערב אוסטרליה במהלך מחנות שבועיים בינואר ופיקניקי יום במהלך כל השנה. אירוע משחקי הספורט של האוניברסיטאות סביב האוקיינוס ההודי ואסיה, שבו השתתפו יותר ממאה קבוצות המייצגות 23 אוניברסיטאות משמונה מדינות, התקים בנובמבר ועד דצמבר בשנת 2005.

ספורט; בקמפוס המרכזי של האוניברסיטה יש מיתקנים רבים של ענף הספורט; מתחם ספורט מים, מכון כושר, חנות ספורט ופיזיותרפיה. מחוץ לקמפוס הם מפעילים את פארק הספורט המכיל אתלטיקה, בייסבול, קריקט, כדורגל, הוקי שדה, רוגבי, כדורגל ושדות פריזבי אולטימטיביים. מרכז טניס הצמוד לאצטדיון האתגר ולפארק הספורט. פארק הבילוי שנטון כולל מתחם כושר, אולם ספורט מקורה, מגרשי טניס ומגרש הוקי. מתקימות תחרויות ספורט במערב אוסטרליה בין האוניברסיטאות במדינה במסגרת סדרת משחקי האוניברסיטה המערבית . התחרויות מתקימות בין חמש האוניברסיטאות במדינת אוסטרליה המערבית: אוניברסיטת קרטין, אוניברסיטת אדית קוואן , אוניברסיטת מרדוק ואוניברסיטת נוטרדאם אוסטרליה . בנוסף לכך, מתקימות תחרויות בענפים שונים במסגרת משחקי האוניברסיטה האוסטרלית השנתיים .

== בוגרים בולטים ==
רבים מבוגריה הבולטים של אוניברסיטת מערב אוסטרליה הצטיינו במקצועות שונים, בפרט בפוליטיקה ובממשל. להלן רשימה חלקית בלבד:
* כרמן לורנס כיהנה כראשת המדינה הראשונה
* בוב הוק ראש ממשלת אוסטרליה
* בארי מרשל זוכה פרס נובל לפיזיולוגיה או לרפואה לשנת 2005
* טים מינצ'ין שחקן ומוזיקאי

== גלריית תמונות ==
להלן תמונות של המבנים הוותיקים בקמפוס קרולי:
<gallery>
קובץ:OIC UWA winthrop hall 1.jpg|מבט מכיוון מערב לאולם וינטרופ
קובץ:UWAWinthropHallSunsetcurves gobeirne.jpg|בניין וינטרופ והשער
קובץ:ReflectionPool UWA gobeirne.jpg|בריכת השתקפות בחזית אולם וינטרופ. נבנתה על ידי סטודנטים מתנדבים בשנת 1932
קובץ:UWA Winthrop Hall foyer 2006.jpg|מבואת אולם וינטרופ
קובץ:UWASocrates gobeirne.jpg|פסל סוקרטס ליד אולם וינטרופ
קובץ:UWABalcony gobeirne.jpg|מרפסת מגדל השעון באולם וינטרופ
קובץ:UWAFiveLamps gobeirne.jpg|פסיפס השער הגדול עם דימוי "חמש מנורות הידע"
קובץ:UWA Winthrop Hall through fig tree 2008.jpg|מבט מהמדשאות של בניין וינטרופ
קובץ:Socrates Undercroft and reflecting pool, UWA - panoramio.jpg|פסל סוקרטס ובריכת ההשתקפות
קובץ:UWA Geology building 2006.jpg|כניסה צפונית לבניין הגאולוגיה
קובץ:UWA Admin Arch.jpg|בנין המינהלה
קובץ:UWA Arches.jpg|קשתות אבן גיר לאורך מסלולי הליכה ותיקים
קובץ:St George's College.JPG|קולג' סנט ג'ורג'
קובץ:UWA Sundail.jpg|שעון שמש ב"הגן השקוע"
קובץ:UWA Geology Grove.jpg|בניין הגאולוגיה במבט דרך החורשה
קובץ:UWA orbicular granite rock.jpg|מזרקה המעוצבת משני אלמנטים: סלע גרניט אורביקולרי טבעי ומעליו כדור גרניט אורביקולרי של הפסל פיצ'רו ויליאמסון.
</gallery>

מבנים חדשים שנבנו במאה ה-21 בקמפוס האוניברסיטה (רשימה חלקית):
<gallery>
קובץ:QEII Medical Centre Buildings.jpg|בנייני המרכז הרפואי
קובץ:UWAMotorolaSoftwareCentre gobeirne.jpg|מרכז מוטורולה לתוכנה
קובץ:Cmssciences.jpg|בניין מדעים כימיים ומולקולריים-מבט פנים כלפי גרם המדרגות
קובץ:Forrest Hall, July 2018 01.jpg|אולם פורסט (חדרי אירוח לסגל חיצוני)
</gallery>

== קישורים חיצוניים ==

==== אתרים רשמיים ====
* (באנגלית)
* [https://www.uwa.edu.au/uwa2030/home אתר] חזון "אוניברסיטת אוסטרליה המערבית 2030". (באנגלית)
* [https://www.uwastudentguild.com/ אתר] אגודת הסטודנטים של אוניברסיטת אוסטרליה המערבית. (באנגלית)

==== אתרי מדיה ועיתונות ====
* [https://www.youtube.com/user/universitywa אתר] האוניברסיטה ביוטיוב (באנגלית)
* [https://www.facebook.com/universitywa/ אתר] האוניברסיטה ברשת החברתית פייסבוק (באנגלית)
* [https://twitter.com/uwanews?ref_src=twsrc%5Egoogle%7Ctwcamp%5Eserp%7Ctwgr%5Eauthor אתר] האוניברסיטה ברשת החברתית טוויטר (באנגלית)
* [https://www.linkedin.com/school/university-of-western-australia/ אתר] האוניברסיטה ברשת החברתית לינקדאין (באנגלית)
* [https://www.instagram.com/universitywa/?hl=en אתר] האוניברסיטה באתר שיתוף התמונות אינסטגרם (באנגלית)
* [https://www.flickr.com/photos/92486125@N02/ אתר] האוניברסיטה באתר שיתוף התמונות פליקר (באנגלית)

== הערות שוליים ==

קטגוריה:אוניברסיטת אוסטרליה המערבית
קטגוריה:אוסטרליה: אוניברסיטאות ומכללות
קטגוריה:אוסטרליה המערבית
קטגוריה:רשת אוניברסיטאות מטאריקי
קטגוריה:אוניברסיטאות חברות בחברה אסטרונומי אוסטרליה
קטגוריה:קבוצת השמונה (אוניברסיטאות באוסטרליה)